A Segunda Guerra Mundial crebó atra vegada a espardidura d'o movimiento esperantista a escala mundial. Como vehiclo potencial ta a comprensión internacional, o esperanto despertó as suspicacias de bells gubiernos totalitarios. A situación estió especialment dura en l'Alemanya Nazi, en l'Imperio Chaponés y en a Unión Sovietica baixo o mando de Josef Stalin. En Alemanya bi heba a motivación adicional de que Zamenhof yera chodigo. En o suyo libro Mein Kampf, Hitler describiba o esperanto como una luenga que podeba estar emplegata ta a dominación d'o mundo por una conspiración chodiga internacional. Como resultato d'ista animadversión, os esperantistas estioron encorritos mientres l'Holocausto.